EØS-saken

I 2017 fikk vi de første kjennelsene fra Trygderetten som viste at retten til å ta med kontantytelser til EU/EØS-land, endret seg. Sommeren 2018, meldte NAV Klageinstans til direktoratet at det var grunnlag for å se på praksisen vår.

Vår praksis hadde tatt utgangspunkt i reglene i folketrygdloven som sier at man må oppholde seg i Norge for å få rett til arbeidsavklaringspenger (AAP), sykepenger og pleiepenger. På bakgrunn av dette satte vi i gang en grundig juridisk vurdering. Dette er kompliserte juridiske vurderinger i grensen mellom norsk lovgivning og EU/EØS rett.

Konklusjonen på gjennomgangen var at vår praksis hadde vært basert på en feil tolkning. 2012 var altså året da den nye EU/ EØS trygdeforordningen trådte i kraft i Norge.Vi gå igjennom alle saker på områdene - helt tilbake til de nye EU/EØS-reglene kom i 2012.

Vår vurdering er - at vi fra norsk side ikke kan stanse eller avslå en ytelse på grunnlag av opphold i et EU/EØS-land. Sommeren 2019 innførte vi derfor ny praksis for kortvarige opphold - samtidig som vi selv tok initiativ til å vurdere retten til kontantytelser ved lengre opphold.

Nå endrer vi vår praksis for behandling av saker fram i tid.Det betyr altså at du kan få kontantytelser som sykepenger, arbeidsavklaringspenger og pleiepenger under opphold i andre EU/EØS-land, dersom du oppfyller de øvrige vilkårene. Personer som mottar disse ytelsene behøver altså ikke oppholde seg i Norge og oppholdets lengde er heller ikke avgjørende.

Vilkårene for ytelsen må imidlertid fremdeles være oppfylt:

* + Mottakere av **sykepenger** må for eksempel oppfylle aktivitetskravet og medvirkningsplikten
  + Og mottakere av **arbeidsavklaringspenger** må følge aktiviteter i aktivitetsplanen og aktivt bidra til avklaring av sin arbeidsevne

NAV-kontorene vil følge opp disse personene på lik linje med personer som oppholder seg i Norge.

Vi går derfor gjennom alle sakene - helt tilbake til 2012. Det er satt ned en **innsatsgruppe** som skal gjennomgå alle sakene   
Dette er et omfattende arbeid. Det er viktig at det gjøres godt og grundig. Alle saker som er relevante vil vi gjennomgå manuelt. De som har krav på ytelser eller kompensasjon, vil få melding fra NAV.

Dette er personer som etter 2012 har mottatt sykepenger, arbeidsavklaringspenger eller pleiepenger og som:

* + har søkt om å oppholde seg i EU/EØS og fått avslag
  + eller hvor utbetalingene har stoppet på grunn av opphold i EU/EØS
  + eller som har fått krav om tilbakebetaling kun på grunn av opphold i EU/EØS

Det er for tidlig å si noe konkret om omfanget, vi må gå grundig inn i alle sakene. Men - vår oversikt nå viser at det er ca. 2 400 saker eller personer som har fått en tilbakekrevingssak som *kan* være feil. Vi vil selvsagt også gå nøye igjennom alle andre saker som kan være feil vurdert, slik at den enkelte kan være trygg på at de får de pengene de har krav på.

**Hva skal berørte gjøre?**

* Dere som mener dere er berørt av saken, kan kontakte NAVs kontaktsenter om dette.
* Kontaktsenteret vil samle inn informasjon og sende den videre til innsatsgruppen.
* For kontaktinformasjon og annen, oppdatert informasjon viser jeg til nettsiden vår, nav.no